|  |  |
| --- | --- |
| **Tárgy:** | **Városstratégiai, Idegenforgalmi és Sport Bizottság rendes NYILVÁNOS ülése** |
| **Helyszín:** | **Polgármesteri Hivatal I. emeleti nagyterem**  |
| **Időpont:** | **2024. január 23-án 09:00 órakor**  |
| **Jegyzőkönyv-****vezető:** | **Iváncsics Lívia** |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **SZUHAI VIKTOR** |  | képviselő, a bizottság tagja |
|  | **BALOGH PÉTER**  |  | külső szakértő, a bizottság tagja |
|  | **KÁNTÁS ZOLTÁN**  |  | külső szakértő, a bizottság tagja |
|  | **NÉMETH VANESSZA** |  | külső szakértő, a bizottság tagja |
|  | **PALÁGYI JÓZSEF** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | KALMÁR ERVIN |  | Városüzemeltetési Osztály vezetője |
|  | BONTI TAMÁS |  | Kommunális és Környezetvédelmi Iroda vezetője |
|  | STÉGER GÁBOR |  | Közgazdasági és Adó Osztály vezetője  |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | DEMES EDIT |  | Beruházási Iroda vezetője  |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője  |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke  |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | KOCZKA TIBOR |  | önkormányzati képviselő  |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzatelnöke  |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi Önkormányzat elnöke  |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágota(3. napirend) |  | Könyvvizsgáló |
| Nagyné Dr. Gats Andrea (4. napirend) |  | Jogi és Képviselői Osztály osztályvezető |
| Dr. Gyuráczné Dr. Speier Anikó(4. napirend) |  | Jogi és Képviselői Osztály Vagyongazdálkodási és Városfejlesztési Iroda irodavezető  |
| Horváth Gábor(6. napirend) |  | 1. sz választókerület képviselője |
| Bokányi Adrienn(6. napirend) |  | 2. sz választókerület képviselője |

**Tóth Kálmán, a bizottság elnöke:** Köszönti a megjelenteket a bizottsági ülésen. 9.02 órakor megnyitja a nyilvános ülést. Megállapítja, hogy 8 fővel határozatképes a bizottság. Jelezte, hogy Balogh Péter bizottsági tag betegség miatt nem tud részt venni az ülésen, távolléte igazoltnak tekintendő. Jegyzőkönyv hitelesítőnek Németh Ákos, bizottsági tagot kéri fel. A kiküldött napirendhez képest módosító indítvány nem érkezett, így elrendeli a szavazást a napirendről.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

**1/2024. (I.23.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

I.

**NYILVÁNOS ÜLÉS**

**1./ Javaslat a 2024. évi útfelújítási program jóváhagyására** (Közgyűlés 2.)

**Előadó:**  Kalmár Ervin, a Városüzemeltetési Osztály vezetője

**2./ Javaslat az 1000 fa program további bővítésére, valamint az igénylés eljárásrendjének módosítására** (Közgyűlés 3.)

 **Előadó:**  Kalmár Ervin, a Városüzemeltetési Osztály vezetője

**3./ Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet III. számú módosításának megalkotására** (Közgyűlés 6.)

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**4./ Javaslat a JustClimate projekttel kapcsolatos döntés meghozatalára** (Közgyűlés 8.)

 **Előadó:** Nagyné Dr. Gats Andra, a Jogi és Képviselői Osztály vezetője

**5./ Javaslat átjárási szolgalmi jog gyakorlásával összefüggő döntések meghozatalára** *(SAJÁT)*

 **Előadó:**  Kalmár Ervin, a Városüzemeltetési Osztály vezetője

**6./ Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Horváth Gábor, az 1. sz. választókerület képviselője

Bokányi Adrienn, a 2. sz. választókerület képviselője

**Felelős:** Tóth Kálmán, a bizottság elnöke

**Határidő:** azonnal

I.

**NYILVÁNOS ÜLÉS**

**1./napirendi pont: Javaslat a 2024. évi útfelújítási program jóváhagyására** (Közgyűlés 2.)

**Előadó:**  Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** Kérdés, észrevétel nem érkezett. Így a határozati javaslatról elrendeli a szavazást.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

**2/2024. (I.23.) VISB számú határozat**

A Városstratégiai, Idegenforgalmi és Sport Bizottság a „*Javaslat a 2024. évi útfelújítási program jóváhagyására*” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

 /a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Kovács Cecília, a SZOVA Nonprofit Zrt. vezérigazgatója/

**Határidő:** 2024. január 25.

**2./napirendi pont: Javaslat az 1000 fa program további bővítésére, valamint az igénylés eljárásrendjének módosítására** (Közgyűlés 3.)

 **Előadó:**  Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** Tavalyi évben ez egy nagyon sikeres program volt. Az eljárásrendben annyi a módosulás, hogy egy alkalommal lehet majd az igényléseket benyújtani. Bővítésre került a fáknak a száma, illetve lehetőséget biztosítottak a Társasházakban élők számára, hogy lágyszárú növényeket is tudjanak igényelni. Összesen több mint 21 ezer növényről van szó. Valódi sikertörténet e tekintetben. Kérdés, észrevétel nem érkezett. Így a határozati javaslatról elrendeli a szavazást.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

**3/2024. (I.23.) VISB számú határozat**

A Városstratégiai, Idegenforgalmi és Sport Bizottság a „*Javaslat az 1000 fa program további bővítésére, valamint az igénylés eljárásrendjének módosítására*” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

 /a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:** 2024. január 25.

**3./napirendi pont: Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet III. számú módosításának megalkotására** (Közgyűlés 6.)

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**Tóth Kálmán, a bizottság elnöke:** Az 1. napirendben elfogadott útfelújítási program fedezete is ebben az előterjesztésben biztosított. A Közgyűlés holnap ebben is dönt. Egy rendeletről és 2 határozati javaslatról kell szavazni. Kérdés, észrevétel nem érkezett, így elrendeli a szavazást Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet III. számú módosításáról.

A szavazásnál 8 fő bizottsági tag volt jelen.

A bizottság 6 igen szavazattal, ellenszavazat nélkül, 2 tartózkodással az alábbi határozatot hozta:

**4/2024. (I.23.) VISB számú határozat**

A Városstratégiai, Idegenforgalmi és Sport Bizottság a „*Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet III. számú módosításának megalkotására*” című előterjesztést megtárgyalta és a költségvetési rendelet III. számú módosításáról szóló rendelet-tervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

 /a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2024. január 25.

**Tóth Kálmán, a bizottság elnöke:** Az I. határozati javaslat a Szombathelyi Egészségügyi és Kulturális Intézmények Gazdasági Ellátó Szervezete létszámelőirányzatának módosításáról, a II. határozati javaslat Savaria Múzeum Újrafelfedezett közös középkori történelem, eltemetett közös történelem/CoMe History elnevezésű pályázaton történő részvételének jóváhagyásáról szól. Egyben teszi fel szavazásra a két határozati javaslatot.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatokat hozta:

**5/2024. (I.23.) VISB számú határozat**

A Városstratégiai, Idegenforgalmi és Sport Bizottság a „*Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet III. számú módosításának megalkotására*” című előterjesztést megtárgyalta és a Szombathelyi Egészségügyi és Kulturális Intézmények Gazdasági Ellátó Szervezete létszámelőirányzatának módosításáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Vighné Horváth Ilona, a GESZ igazgatója/

**Határidő:** 2024. január 25.

**6/2024. (I.23.) VISB számú határozat**

A Városstratégiai, Idegenforgalmi és Sport Bizottság a „*Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet III. számú módosításának megalkotására*” című előterjesztést megtárgyalta és a Savaria Múzeum Újrafelfedezett közös középkori történelem, eltemetett közös történelem/CoMe History elnevezésű pályázaton történő részvételének jóváhagyásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Múzeum igazgatója /

**Határidő:** 2024. január 25.

**4./napirendi pont:** **Javaslat a JustClimate projekttel kapcsolatos döntés meghozatalára** (Közgyűlés 8.)

 **Előadó:** Nagyné Dr. Gats Andra, a Jogi és Képviselői Osztály vezetője

**Tóth Kálmán, a bizottság elnöke:** Egy energetikai szakértő foglalkoztatásról szól az előterjesztés, 9 hónapos időtartamra. Egy határozati javaslatot tartalmaz az előterjesztés. Kérdés, észrevétel nem érkezett. Így a határozati javaslatról elrendeli a szavazást.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

**7/2024. (I.23.) VISB számú határozat**

A Városstratégiai, Idegenforgalmi és Sport Bizottság a „*Javaslat a JustClimate projekttel kapcsolatos döntés meghozatalára*” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Tóth Kálmán, a Bizottság elnöke

 /a végrehajtás előkészítéséért:

Kalmár Ervin, a Városüzemeltetési Osztály vezetője

Nagyné Dr. Gats Andrea, a Jogi és Képviselő Osztály vezetője

Stéger Gábor, a Közgazdasági és Adó Osztály vezetője/

**Határidő:** 2024. január 25.

**5./napirendi pont: Javaslat átjárási szolgalmi jog gyakorlásával összefüggő döntések meghozatalára** *(SAJÁT)*

 **Előadó:**  Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** Szombathely város területén számos társasházzal van szerződés szolgalmi jog gyakorlásával összefüggésben. A társasházak a szolgalmi jog gyakorlásának biztosítása érdekében meghatározott időszakban nyitva tartják a kapuikat, azzal is biztosítva a szabad átjárást, valamint a tulajdonukban álló épületrész karbantartásáról folyamatosan gondoskodnak. Jelen előterjesztés a Király u. 7. sz. társasházzal kapcsolatos döntések meghozataláról szól. A megállapodás megkötésével az önkormányzat kötelezettséget vállal arra, hogy a felújítási – jelen esetben festési - költség felét fizeti az Önkormányzat. Kérdés, észrevétel nem érkezett. Így a határozati javaslatról elrendeli a szavazást.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

**8/2024. (I.23.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat átjárási szolgalmi jog gyakorlásával összefüggő döntések meghozatalára” című előterjesztést, és az SZMSZ 54. § (1) bekezdés 18. pontja alapján az alábbi döntést hozza:

A Bizottság javasolja a polgármesternek, hogy a Szombathely Király u. 7. sz. Társasház szolgalmi joggal terhelt részén lévő kapuszín festéséhez a „Szolgalmi joggal terhelt épületrész karbantartása” előirányzat terhére bruttó 159 500,- Ft összeggel járuljon hozzá.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője/

**Határidő:** 2024. március 31.

**6./napirendi pont: Javaslat Szombathely város területén forgalmi rend változtatással kapcsolatos döntések meghozatalára**  *(SAJÁT)*

**Előadó:**  Kalmár Ervin, a Városüzemeltetési Osztály vezetője

**Meghívottak:** Horváth Gábor, az 1. sz. választókerület képviselője

Bokányi Adrienn, a 2. sz. választókerület képviselője

**Tóth Kálmán, a bizottság elnöke:** Az előterjesztés tartalmazza a Farkas K. u., a Vasút u. 41-43., valamint Szelestey u. – Nádasdy u. csomópont forgalmi rend változtatását. Horváth Gábor képviselő úr 40 perccel ezelőtt küldött egy lakossági észrevételt, ami további korlátozásokat, illetve táblakihelyezéseket javasol ezen a területen. A mai ülésen érdemben nem tudnak foglalkozni ezzel. Így az a javaslata, hogy a vizsgálandó körbe be kell vonni. Felkéri a Városüzemeltetési Osztály vezetőjét, hogy vizsgálják meg a kérést, javaslatot.

**Illés Károly, a bizottság tagja:** Ez egy szakmai bizottság, szakmai előkészítést igényelnek a döntések. Egyetért elnök úrral e tekintetben. Amiért szót kért, az maga az előterjesztés szövege. A határozati javaslattal egyetértenek, a változásokat eszközölni kell. Az előterjesztés szövegezésének tekintetében eléggé megtévesztő az előterjesztés, miszerint egyébként Dr. László Győző alpolgármester urat felkérte Dr. Nemény András polgármester úr, hogy az ügyben eljárjon és vizsgálja meg. Birtokában van egy 2023. december 12-i keltezésű e-mail, ahol Horváth Gábor képviselő úr kapja válaszban, hogy az általa javasolt forgalmi rend módosítás -súlykorlátozás, sebességkorlátozás tekintetében - a 2024. januári bizottsági ülésre előterjesztésre kerül. Természetesen a Farkas Károly utcáról van szó. Kvázi a jegyzőkönyv miatt annyit tenne hozzá, hogy a kezdeményezés Horváth Gábor képviselő úrtól jött. Ez alapján tárgyalja a Bizottság, természetesen a határozatot elfogadják.

**Tóth Kálmán, a bizottság elnöke:** Nem az első eset, hogy a körzet felelősének a városvezetés részéről Dr. László Győző alpolgármester urat kérte fel polgármester úr, hisz megmozdulnak a dolgok. A Rumi Rajki utcánál is ez volt tapasztalható, a Szent Imre herceg utcánál is. Nem árul el nagy titkot, hogy további olyan projektek is vannak a közeljövőben, amely kimondottan Dr. László Győző alpolgármester úr lobbi tevékenységének köszönhetően valósult meg. Ilyen jellegű egyeztetés, ami ezt megelőzte, nem volt. Nagyon örül, hogy olyan előterjesztést sikerült a Bizottság elé terjeszteni, ami mind a képviselő, mind a lakosság, mind pedig a szakma részéről rendben van, tehát az összes érintett ebben a történetben meg tudott állapodni. A Farkas Károly utca, ha nem kerül elő többet a közmeghallgatáson, azt komoly sikernek fogja értékelni.

**Dr. László Győző alpolgármester:** Az előzőekben elhangzottakhoz annyit fűzne hozzá, hogy annak örül, hogy újabb probléma, ami megoldódik. Az, hogy másnak az a fontos, hogy ki terjesztette elő és hogyan, lelke rajta. Azt gondolja, örülni kell együtt, hogy a Farkas Károly utca és a Szabadnép utca közlekedési problémái talán - jó irányban tett lépésekkel - megoldódnak. Köszöni az ellenzéki delegáltaknak is, hogy ezt a javaslatot támogatják.

**Tóth Kálmán, a bizottság elnöke:** A Szelestey – Nádasdy utcai csomópont az egyik neuralgikus pontja Szombathely város közlekedésének. Próbáltak az ésszerű keretek között folyamatosan szigorítani, módosítani, feltűnővé tenni ezt a kereszteződést. Nem jártak sikerrel. Talán két hete is volt ott koccanás. Valamiért ez a kereszteződés meg van átkozva. Olvasható az előterjesztésben, hogy milyen intézkedéseket tesznek meg. Most vannak a végén, a következő lépés már csak a kereszteződés lezárása lehet, az, hogy nem megy arra senki, és nem lesz baleset. Fát vágnak ki, módosítják a felállási vonalat, minden megtesznek annak érdekében, hogy a balesetek megszűnjenek. További kérdés, észrevétel nem érkezett. Így a határozati javaslatról elrendeli a szavazást.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

**9/2024. (I.23.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. a.) A Bizottság egyetért a Farkas K. utcában az alábbi forgalmi rend változtatással:
* A Farkas K. utca teljes szakaszán 30 km-es sebességkorlátozás kerüljön bevezetésre,
* A Farkas K. utcában 7,5 t tehergépkocsival behajtani tilos súlykorlátozás kerüljön bevezetésre, kivéve áruszállítás kiegészítő jelzőtáblával jelezve,
* A Farkas K. utcában a Kalló utca és a Prága utca közötti szakaszon várakozási korlátozás kerüljön bevezetése kiegészítő táblával (padka) együtt a telephelyek felőli oldalon,
* A Farkas K. u. 25. sz. ingatlan elé megállási korlátozás kerüljön bevezetése, mely a Pipacs utcáig fog tartani.

1. b.) A Bizottság egyetért a Farkas K. és a Szabadnép utcában 2024. augusztus 1. napjától az alábbi forgalmi rend változtatással:

* 2024. augusztus 1. napjától a Galamb utca és a Szabadnép utca között várakozási korlátozás kerüljön bevezetésre az autókereskedés felőli oldalon, illetve a Galamb utca és a Farkas K. u. 95. sz. ház között kerüljön bevezetésre várakozási korlátozás,
* 2024. augusztus 1. napjától a Farkas K. utca és a Szabadnép utca teljes szakaszán autóbusz behajtási korlátozás kerüljön bevezetésre.
1. A Bizottság egyetért azzal, hogy a Vasút utca 41-43. sz. ingatlanok előtt a jelenlegi várakozási korlátozás helyett megállási korlátozás kerüljön bevezetésre.
2. A Bizottság egyetért a Szelestey László utca – Nádasdy Ferenc utcai csomópontban az alábbiak szerinti forgalmi rend változtatással:
* A Nádasdy Ferenc utcában mindkét irányból a menetirány szerinti jobb oldalon az utolsó fákat el lehet távolítani. Ugyanezen helyeken az utolsó parkoló helyeket meg kell szüntetni a rálátási háromszög szabadon tartása érdekében. A megszűnő parkoló helyeket újra kell füvesíteni, és „pollerekkel” fizikailag is meg kell akadályozni a parkolás lehetőségét.
* A Nádasdy Ferenc utcában fenti irányok esetében az „Elsőbbségadás kötelező”, a „STOP” feliratot és az előjelzett tábla távolságát feltüntető kiegészítő jelzőtáblákat (KRESZ 16. ábra) kell kihelyezni.
* A már meglévő kijelölt gyalogos-átkelő helyeket jelző táblákat új, sárgakeretes táblákra kell cserélni, és a Nádasdy Ferenc utca mindkét irányában a „Kijelölt gyalogos-átkelőhely” (KRESZ 103. ábra) és az „Állj! Elsőbbségadás kötelező” (KRESZ 11. ábra) jelzőtáblákat a bal oldalon is meg kell ismételni.
* A Szelestey László utcában a vasútállomás felől érkező járművek számára a csomópontban a kerékpárosok keresztirányú közlekedését a KRESZ 95/c. ábra szerinti jelzőtábla kihelyezésével kell előjelezni.
* A Nádasdy Ferenc utca északi ágán a Szelestey László utca 59. szám melletti parkolóhelyet meg kell szüntetni, a gyalogos-átkelőhely utáni „Várakozó hely” (KRESZ 111. ábra) jelzőtáblát 15 m-rel át kell helyezni.
* A Nádasdy F. utca déli ágán a bal oldalon a Nádasdy F. u. 27. szám melletti illegálisan használt „várakozóhely” újra füvesítését és „pollerekkel” történő lezárását el kell végezni.
* A csomópontban a Nádasdy F. utcában a Széll K. utca felől érkezők számára forgalomtechnikai tükröt kell kihelyezni.
1. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 1 a.) pont esetén: 2024. március 15. az időjárás függvényében

 1 b.) pont esetén: 2024. augusztus 1.

 2. pont esetén: 2024. március 15. az időjárás függvényében

 3. pont esetén: 2024. március 15. az időjárás függvényében

**Tóth Kálmán, a bizottság elnöke:** Mindenkinek megköszöni a munkát, az aktív részvételt és a nyilvános ülést 9.15 órakor berekeszti.

Szombathely, 2024. január 23.

 (: **Németh Ákos**:) (: **Tóth Kálmán** :)

 a bizottság tagja a bizottság elnöke

 (Aláírva: ) (Aláírva: )